แนวโน้ม SET ไซด์เวย์ หลังไร้ปัจจัยหนุน-รอตัวเลข GDP สหรัฐคืนนี้
แนวโน้ม SET ไซด์เวย์ หลังไร้ปัจจัยใหม่เข้ามาสนับสนุน พร้อมนักลงทุนรอดูการเปิดเผย GDP สหรัฐคืนนี้ พ่วงผลประกอบการของบริษัทจดทะเบียนที่จะทยอยออกมา ให้กรอบดัชนีแนวรับ 1,675 จุด แนวต้าน 1,690 จุด
แนวโน้ม SET ไซด์เวย์ และวานนี้ SCC รายงานผลประกอบการออกค่อนข้างแย่ อาจเห็นแรงกดดันเพิ่ม และนักลงทุนรอดูการเปิดเผย GDP สหรัฐคืนนี้ รวมถึงผลประกอบการของบริษัทจดทะเบียนที่จะทยอยออกมา โดยให้แนวรับ 1,675 จุด และแนวต้าน 1,690 จุด
26 ม.ค. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า แนวโน้มตลาดหุ้นไทยเช้านี้อาจแกว่งไซด์เวย์ เนื่องจากยังไม่มีปัจจัยบวกเข้ามาสนับสนุนชัดเจน ขณะที่ผลประกอบการของ บริษัท ปูนซิเมนต์ไทย จำกัด (มหาชน) หรือ SCC ประกาศออกมาไม่ค่อยดีนัก ทำให้อาจมีแรงกดดันเพิ่ม รวมถึงนักลงทุนรอดูการเปิดเผยตัวเลข GDP สหรัฐในคืนนี้ รวมถึงรอดูผลประกอบการของบริษัทจดทะเบียนไทย โดยเฉพาะที่จะทยอยประกาศออกมาในช่วงเดือนก.พ. 66
โดยให้กรอบดัชนีวันนี้แนวรับ 1,675 จุด และแนวต้าน 1,690 จุด ส่วนตลาดหุ้นในภูมิภาคเอเชียเช้านี้เคลื่อนไหวทั้งในแดนบวกและลบ ขณะที่ตลาดหุ้นฮ่องกง เปิดทำการในวันนี้ หลังปิดหยุดยาวตรุษจีน น่าจะกลับมาบวกได้ ชดเชยจากที่หยุดไป